Αξιολόγηση καταλληλότητας γεωργικής γης για καλλιέργεια αραβοσίτου (Zea mays L.) και σιταριού (Triticum spp. L.) στο Νομό Ροδόπης με τη χρήση Γεωγραφικών Συστημάτων Πληροφοριών:
Creators: name: Τζέλλου, Αγγελική Ηλία
Publisher: name: Aristotle University of Thessaloniki
Year: 2011
Subjects: Αξιολόγηση καταλληλότητας γης
Model Builder
Γεωγραφικά Συστήματα Πληροφοριών-ΓΣΠ
Land suitability evaluation
Geographic Information Systems-GIS

description: Η αξιολόγηση καταλληλότητας της γεωργικής γης αποτελεί προϋπόθεση για την επίτευξη της βέλτιστης αξιοποίησης των διαθέσιμων εδαφικών πόρων για γεωργική παραγωγή. Ο κύριος στόχος της αξιολόγησης είναι η πρόβλεψη των δυνατοτήτων και των περιορισμών της γεωργικής γης για μία συγκεκριμένη χρήση. Έτσι σκοπός της παρούσας εργασίας ήταν η ανάπτυξη και η εφαρμογή ενός μοντέλου αξιολόγησης της καταλληλότητας της γεωργικής γης σε πιλοτικό επίπεδο στο νότιο τμήμα γεωργικής γης του Νομού Ροδόπης. Η ανάπτυξη του μοντέλου έγινε με χρήση των δυνατοτήτων και λειτουργιών μοντελοποίησης που παρέχουν τα GIS και συγκεκριμένα στο περιβάλλον του ArcGIS Model Builder, στηριζόμενη σε υπάρχοντα δεδομένα και αφορούσε τις καλλιέργειες του αραβόσιτου και του σιταριού. Το Model Builder είναι μία εφαρμογή του ArcGIS για τη δημιουργία, επεξεργασία και διαχείριση μαθηματικών μοντέλων. Για την αξιολόγηση καταλληλότητας της περιοχής μελέτης, επιλέχθηκε η μεθοδολογία του FAO μετά από βιβλιογραφική έρευνα των κυριότερων μεθοδολογιών και την εξέταση των διαθέσιμων δεδομένων. Η καταλληλότητα της γης αξιολογήθηκε βάσει εννέα γαιοχαρακτηριστικών (εδαφικών δεικτών): 1) κοκκομετρική σύσταση εδάφους, 2) αντίδραση εδάφους (pH), 3) ικανότητα ανταλλαγής κατιόντων, 4) κορεσμός με βάσεις, 5) οργανική ουσία, 6) ηλεκτρική αγωγιμότητα, 7) ποσοστό ανταλλάξιμου νατρίου, 8) συνθήκες στράγγισης και 9) κίνδυνος διάβρωσης. Οι τιμές των εννέα γαιοχαρακτηριστικών εισήχθησαν στο GIS με τη μορφή θεματικών χαρτών, έγινε η βαθμολόγηση τους με βάση οριακές τιμές για τις συγκεκριμένες καλλιέργειες και ακολούθησε η υπέρθεσή τους για τη λήψη των αποτελεσμάτων καταλληλότητας. Τα αποτελέσματα έδειξαν ότι η περιοχή μελέτης είχε πολύ καλή δυνατότητα να στηρίξει τις καλλιέργειες που επελέγησαν. Συγκεκριμένα, προέκυψε ότι το 98,78% της περιοχής μελέτης ήταν κατάλληλο για καλλιέργεια αραβόσιτου, ενώ μόνο το 1,22%, ακατάλληλο. Αντίστοιχα, για την καλλιέργεια του σιταριού προέκυψε ότι το 97,99% της περιοχής μελέτης ήταν κατάλληλο και μόνο το 2,01% ακατάλληλο.
description: Land suitability evaluation is a prerequisite to achieve optimum utilization of available land resources for agricultural production. The principal purpose of land evaluation is to predict the potential and the limitations of land for a specific utilization type. Therefore, the objective of this study was to develop and implement a model evaluating for evaluating the suitability of land as a pilot project, in the southern agricultural area of the prefecture of Rodopi, Greece. The model was developed based on existing data for maize and wheat production and was built using GIS capabilities and modelling functions in ArcGIS Model Builder. Model Builder is an ArcGIS application that creates edits and manages mathematical models. The FAO Framework for land evaluation was selected to conduct the land suitability assessment, based upon review of main evaluation methodologies and the available data. Nine soil characteristics were determined and brought together in order to determine the land suitability. The land characteristics selected included: 1) soil texture, 2) soil reaction (pH), 3) cation exchange capacity, 4) base saturation, 5) organic matter, 6) electrical conductivity, 7) exchangeable sodium percentage, 8) soil drainage and 9) erosion risk. Land characteristics’ values were integrated in GIS environment, and were rated based on threshold values for each crop and they finally overlaid to produce an overall land suitability. The results revealed that the study area has very good ability to support the selected crops. It showed that 98.78% of the study area was suitable for maize production, while only 1.22% unsuitable. Similar results derived from the suitability for wheat production. 97.99% of the study area was suitable and only 2.01% unsuitable for this crop.